

REPUBLIKA HRVATSKA

ZADARSKA ŽUPANIJA

OPĆINA STARIGRAD

**Općinsko vijeće**

KLASA:

URBROJ:

Starigrad, \_\_\_\_\_\_\_\_\_\_\_ 2024. godine

Na temelju članka 10. stavka 2. Zakona o neprocijenjenom građevinskom zemljištu („Narodne novine, br. 50/20), članka 6 stavka 2. Uredbe o uređenju zakupa na turističkom zemljištu na kojemu su izgrađeni hoteli i turistička naselja („Narodne novine“, br.16/24) i članka 30. Statuta Općine Starigrad („Službeni glasnik Zadarske županije“, br. 3/18, 8/18 , 3/20, 3/21 i 20/23), Općinsko vijeće Općine Starigrad, na svojoj \_\_\_ sjednici održanoj dana \_\_\_\_\_\_\_\_\_\_\_2024. godine, donosi

**ODLUKU**

**o visini jediničnog iznosa zakupnine na turističkom zemljištu na kojemu su izgrađeni hoteli i turistička naselja**

**Članak 1.**

Ovom Odlukom utvrđuje se visina jediničnog iznosa zakupnine u iznosu od **3,00 EUR** po metru kvadratnom (m2) na turističkom zemljištu na kojemu su izgrađeni hoteli i turistička naselja.

**Članak 2.**

Zakupnina se za razdoblje od jedne kalendarske godine računa množenjem površine predmeta zakupa u metrima kvadratnim s iznosom jedinične cijene zakupnine po metru kvadratnom godišnje.

**Članak 3.**

Zakupnina se plaća na temelju računa koje mjesečno izdaje zakupodavac.

Iznos mjesečnog računa u pravilu iznosi 1/12 godišnje zakupnine.

U prosincu se, uz mjesečni račun, izdaje godišnji obračun zakupnine iz kojeg je vidljiva ukupna cijena godišnje zakupnine i iznosi koje je do tog trenutka uplatio zakupnik.

**Članak 4.**

Zakupnina se plaća na temelju računa koje mjesečno izdaje zakupodavac najkasnije do 15-tog u mjesecu za prethodni mjesec.

40% zakupnine pripada Općini Starigrad i uplaćuje se na račun Općine Starigrad.

20% pripada Zadarskoj županiji i uplaćuje se na račun Zadarske županije.

40% se uplaćuje u Fond za turizam kojim upravlja tijelo državne uprave nadležno za turizam.

Rok dospijeća je 30 dana od dana zaprimanja računa/obračuna.

**Članak 5.**

Zakupnina u prijelaznom razdoblju, od dana stupanja na snagu Zakona o neprocijenjenom građevinskom zemljištu do dana stupanja na snagu Uredbe o uređenju zakupa na turističkom zemljištu na kojem su izgrađeni hoteli i turistička naselja iznosi 1,70 eura po metru kvadratnom zemljišta na kojem su izgrađeni hoteli ili turistička naselja.

**Članak 6.**

Ova Odluka stupa na snagu osmog dana od dana objave u „Službenom glasniku Zadarske županije“.

PREDSJEDNIK

Marko Marasović