

REPUBLIKA HRVATSKA

ZADARSKA ŽUPANIJA

OPĆINA STARIGRAD

**Općinsko vijeće**

KLASA: 400-03/22-01/08

URBROJ: 2198-9-1-24-3

Starigrad Paklenica, \_\_. \_\_\_\_\_\_\_\_\_\_ 2024. godine

Na temelju članka 31. stavka 3. Zakona o postupanju s nezakonito izgrađenim zgradama („Narodne novine“ broj 86/12, 143/13, 65/17 i 14/19) i članka 30. Statuta Općine Starigrad („Službeni glasnik Zadarske županije“ broj 3/18, 8/18, 3/20, 3/21 i 20/23), Općinsko vijeće Općine Starigrad na svojoj \_\_. sjednici održanoj \_\_. \_\_\_\_\_\_\_\_\_\_ 2024. godine donijelo je

**Odluku o usvajanju Izvješća o izvršenju Programa korištenja naknade**

**za zadržavanje nezakonito izgrađenih zgrada u prostoru za 2023. godinu**

**Članak 1.**

Ovom odlukom usvaja se Izvješće o izvršenju Programa korištenja naknade za zadržavanje nezakonito izgrađenih zgrada u prostoru za 2023. godinu. Program je donesen na 9. sjednici Općinskog vijeća 17. studenoga 2022. godine, a I. (prve) izmjene i dopune Programa donesene su na 16. sjednici Općinskog vijeća 30. studenoga 2023. godine.

**Članak 2.**

Prihod proračuna Općine Starigrad za 2023. godinu od naknada za zadržavanje nezakonito izgrađenih zgrada u prostoru, a kao 30% ukupnog iznosa naknade, planiran je u iznosu 2.636,00 EUR, a ostvaren u iznosu od 947,07 EUR.

**Članak 3.**

Ostvareni prihod od naknada za zadržavanje nezakonito izgrađenih zgrada u prostoru utrošen je za dio troškova financiranja poboljšanja infrastrukturno nedovoljno opremljenih naselja, odnosno za sanaciju i asfaltiranje nerazvrstanih cesta na području Općine Starigrad u naseljima Starigrad Paklenica, Seline i Tribanj koje je planirano u posebnom dijelu proračuna Program 0100 Održavanje komunalne infrastrukture, Aktivnost A1000011 Sanacija i asfaltiranje neravrstanih cesta.

**Članak 4.**

Ova odluka stupa na snagu osmog dana od dana objave u „Službenom glasniku Zadarske županije“.

PREDSJEDNIK

Marko Marasović