**3. OBRAZLOŽENJE UZ GODIŠNJI IZVJEŠTAJ O IZVRŠENJU FINANCIJSKOG PLANA DJEČJEG VRTIĆA OSMJEH ZA RAZODBLJE OD 01.01. DO 31.12. 2023. GODINE**

Dječji vrtić „Osmjeh“ je predškolska ustanova čiji je osnivač Općina Starigrad. Program rada dječjeg vrtića obuhvaća programe odgoja, naobrazbe, zdravstvene zaštite, prehrane i socijalne skrbi djece od navršene treće godine života do polaska u školu. Dječji vrtić Osmjeh obavlja svoju temeljnu djelatnost predškolskog obrazovanja. U sklopu svojeg djelovanja nudi 5 – satni i 10 – satni program. Kroz 2023. godinu broji prosječno 44 korisnika vrtića.

Godišnji izvještaj o izvršenju Financijskog plana Dječjeg vrtića Osmjeh za 2023. godinu sastavljen je prema Zakonu o proračunu (NN 144/21) i Pravilniku o polugodišnjem i godišnjem izvještaju o izvršenju proračuna ( NN 85/23).

**Obrazloženje općeg dijela izvještaja o izvršenju financijskog plana:**

*Prihodi poslovanja:*

Stanje novčanih sredstava na početku izvještajnog razdoblja na računu Dječjeg vrtića Osmjeh HR1824070001100472392 iznosilo je 4.518,75 eur (Izvod računa broj 1 od 01. siječnja 2023. godine), a na kraju izvještajnog razdoblja iznosi 5.866,82 EUR (Izvod računa broj 277 od 28. prosinca 2023. godine).

Prihodi poslovanja u navedenom razdoblju ostvareni su u iznosu od 162.625,41 EUR što je 91,13% u odnosu na planirani iznos od 178.456,00 EUR i to:

* 133.155,54 EUR odnosi se na prihode od nadležnog proračuna – navedeno se odnosi na sredstva od Općine Starigrad kojima se većim dijelom sufinancira redovni petosatni i desetosatni program predškolskog odgoja i naobrazbe radi visoke ekonomske cijene vrtića i najznačajniji je izvor prihoda.
* 345,60 EUR odnosi se na namjenske primitke od nenadležnog proračuna – navedeno se odnosi na sredstva od Ministarstva znanonosti i obrazovanja. Temeljem članka 50. *Zakona o predškolskom odgoju i obrazovanju*, Ministarsvo znanosti i obrazovanja sufinancira programe javnih potreba koji se ostvaruju u dječjim vrtićima i drugim ustanovama. Radi se o namjenskim sredstvima, dakle sredstva se mogu koristiti samo u svrhe nabave didaktičkih sredstava, stručno usavršavanje, nabava literature i ostale opreme a sa ciljem povećanja kvalitete programa.
* 29.124,27 EUR odnosi se na prihode od sufinanciranja, odnosno prihode od usluga vrtića koji se realiziraju naplatom usluga od roditelja.

*Rashodi poslovanja:*

Rashodi poslovanja u navedenom razdoblju ostvareni su u iznosu od 160.519,27 EUR što je 88,17% u odnosu na planirani iznos od 182.061,00 EUR i to:

• 106.194,79 EUR odnosi se na rashode za zaposlene koji se odnose na plaće i doprinose za zaposlene te ostale rashode za zaposlene (božićnice, otpremnine, regres, jubilarne nagrade i ostalo) i navedeni rashodi čine najznačajniji udio u rashodima poslovanja.

• 53.950,64 EUR odnosi se na materijalne rashode i to na naknade troškova zaposlenima (stručni usavršavanje i službena putovanja), rashode za materijal i energiju (uredski materijal, sitni inventar, službena i radna odjeća, električna energija, plin za grijanje, namirnice), rashode za usluge (usluge telefona i mobitela, poštarina, opskrba vodom, intelektualne usluge, usluge tekućeg i investicijskog održavanja, računalne usluge), te ostale nespomenute rashode poslovanja (premije osiguranja, pristojbe i naknade, ostale nespomenute rashode).

• 373,84 EUR odnosi se na financijske rashode i to na bankarske usluge i usluge platnog prometa.

*Rezultat poslovanja:*

Za razdoblje od 1. siječnja 2023. godine do 31. prosinca 2023. godine Dječji vrtić Osmjeh ostvario je prihode poslovanja u iznosu od 162.625,41 EUR, a rashode poslovanja u iznosu od 160.519,27 EUR iz čega proizlazi rezultat u izvještajnom razdoblju u iznosu od 2.106,14 EUR. Utvrđeni višak prihoda poslovanja iz prethodne godine iznosi 3.605,22 EUR koji se prenosio u 2023. godinu tako da je ukupni rezultat poslovanja na dan 31.12.2023. godine iznosio 5.711,36 EUR, a isti se višak prenosi u 2024. godinu. Ostvareni višak prihoda planirat će se prilikom donošenja prvih izmjena i dopuna Financijskog plana Dječjeg vrtića Osmjeh za 2024. godinu.

**Obrazloženje posebnog dijela izvještaja o izvršenju financijskog plana:**

|  |  |
| --- | --- |
| Naziv programa | 0101 Predškolski odgoj |
| Regulatnorni okvir | * Zakon o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) * Zakon o predškolskom odgoju i obrazovanju (NN 10/97,107/07,94/13, 98/19, 57/22) |
| Opis programa (aktivnosti) | * Aktivnost A100001 Dječji vrtić Osmjeh |
| Ciljevi programa | Osigurati sredstva za izdatke zaposlenih u redovitim programima vrtića; Osiguravanje sredstava za materijalne i financijske rashode za potrebe osnovnog obavljanja djelatnosti vrtića; Konstantan rad na unapređivanju usluga; Otvaranje jaslične skupine. |
| Planirana i izvršena sredstva | Planirano 2023. godina = **182.061,00** EUR  Izvršeno 2023. godine = **160.519,25** EUR |
| Pokazatelj rezultata | Broj upisane djece, uz poštivanje propisima određenih standarda, kroz kvalitetne programe koji se provode u vrtiću; Redovita isplata plaća - zadovoljni radnici i usklađenost sa Državnim pedagoškim standardom; Zadovoljene potrebe djece i djelatnika u opsrkbi potrošnim materijalima za rad; Zadovoljene potrebe djece u prehrani, higijenskim potrebama i materijalnim okruženjem; Zadovoljni roditelji; Pozitivna izvješća sanitarnog i higijenskog nadzora. |
| Ostvareni ciljevi i rezultati | Upisan planirani broj djece; redovita isplata plaća; zadovoljene potrebe u opskrbi potrošnim materijalima za rad; zadovoljene potrebe u prehrani, higijenskim potrebama i materijalnim okruženjem; Uređenje prostora vrtića za potrebe jaslčne skupine. |

**4. POSEBNI IZVJEŠTAJI**

**Izvještaj o zaduživanju na domaćem i stranom tržištu novca i kapitala:**

Dječji vrtić Osmjeh nije se zaduživao.

**Izvještaj o korištenju sredstava fondova Europske unije:**

Dječji vrtić Osmjeh nije koristio sredstva fondova Europske unije.

**Izvještaj o danim zajmovima i potraživanjima po danim zajmovima:**

Dječji vrtić Osmjeh nije ugovarao zajmove.

**Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova:**

Na dan 31. prosinca 2023. godine stanje nenaplaćenih potraživanja Dječjeg vrtića Osmjeh iznosi 3.437,04 EUR i odnosi se na potraživanja od roditelja za usluge vrtića. Stanje obveza iskazano na dan 31. prosinca 2023. godine kod Dječjeg vrtića Osmjeh iznosi 14.828,93 EUR i navedeno su nedospjele obveze koje se odnose na obveze za rashode poslovanja (plaće zaposlenih za prosinac 2023. godine koje dospijevaju u siječnju 2024. godine i ostale obveze).

Proračunski korisnik Dječji vrtić „Osmjeh“ nema potencijalnih obveza po osnovi sudskih postupaka.